google/wiki40b huggingface dataset:
Thelgetra

Utseende

Middelsstore (gjerne 10-15 millimeter), fargerike trebukker. Artene etterligner giftige biller i familien Lycidae. Disse billene har forholdsvis tynt hudpanser, og er farget i gult og svart. Hodet er forholdsvis lite, antennene lange og kraftige, i alle fall noen av leddene med bremmer av mørke hår på innersiden. Pronotum er bredere enn langt, rundet foran og på sidene. Dekkvingene utvider seg bakover slik at kroppen får et trekantet omriss. De er nokså flate og har noe opphøyde lengderibber.

Utbredelse

Slekten er utbredt i det sørlige Sør-Amerika.
Willum Mechlenburg

Willum Mechlenburg, også Wilhelm Mechlenborg (født 20. mars 1615 i Haderslev i Danmark, død 3. november 1677 i Drammen) var lensherre til Eiker len 1652 - 1663. 
Han var en sønn av Carsten Mechlenburg (født etter 1564 i Flensburg-1618 Haderslev) og (~ 1601 i Haderslev) Margaretha Schnell (1574-1647 Cha.), dtr. av Johann Schnell og Anna Reimers og altså en søster av Magdalene Schnell, som før 1639 ble gift med Henning Stockfleth. Margarethe Schnell hadde 1. gang vært gift fra 1591 med tolleren Niels NN (1566-1596), hvis stilling ble brukt som et slektsnavn visstnok allerede av ham og i hvert fall av sønnen Niels Nielsen Toller (etter 1591 Haderslev-1642 Christiania), borgermester i Christiania, som byen het fra 1624, og som i 1591 ble gift med Karen Davidsdatter Lucht (1596-1649), tollerdatter av Helsingør. Disses sønn Niels Toller den yngre (1624-76) (se Toller (slekt)), assessor i overhoffretten og viselagmann i Tønsberg, ble gift med Kirsten Andersdatter Tonsberg (+ 1701), hvis bror Mathias de Tonsberg ble gift med Anne Cathrine Mechlenburg, datter av nettopp Wilhelm eller Willum M. (1649-1745), som i 1644 hadde blitt gift i Dunkerque med Isabella de Brier (1619 Antwerpen-1677). 
Han hadde flere offentlige stillinger, bl.a. landkommissær, og assistensråd i overhoffretten.
Han ble begravet i Strømsø kirke i Drammen.
Døtrene Anna Cathrine og Isabella var gift med henholdsvis Mathias de Tonsberg (som nevnt) og Christian Stockfleth.
FAR

FAR (Fatal accident rate) er en statistisk forventningsverdi (risikomål) av antall omkomne personer per 100 millioner timer eksponering, noe som tilsvarer grovt arbeidslivet til 1000 personer (50 år og 2000 timer pr. år). FAR er mye brukt i forbindelse med risikoanalyser offshore, hvor eksponering er gitt gjennom arbeidstimer. Utregning av FAR baseres blant annet på ulykkesstatistikk og hendelsesmodellering. Høy FAR-verdi betyr at aktiviteten er farefylt, men hvis eksponeringen over året er lav (fordi få personer er eksponert), vil likevel den totale risiko være liten. Det vil si at enn forventer få omkomne. Bruk av risikomål henger gjerne sammen med risikoakseptkriterier og ALARP-prosesser.
Det er flere alternative forventningsverdier, blant annet PLL (Potential Loss of Life).
Bjørn Egge

Andre verdenskrig

Ved den tyske invasjonen av Norge i april 1940 deltok Egge i kampene i Sør-Norge, fortsatte så med illegalt arbeid og måtte flykte til Sverige. Egge var med under utbruddet av de såkalte Kvarstad-båtene i mars 1942. Han ble tatt til fange av tyskerne og var fange i tyske konsentrasjonsleirer blant annet 18 måneder i NN-leiren Sonnenburg, inntil han i 1945 ble reddet og brakt ut av fangenskap av De hvite bussene under Folke Bernadottes ledelse.

Etter verdenskrigen

Etter krigen tok Egge videre utdannelse og ble uteksaminert fra Krigsskolen i 1947. Frem til slutten av 1960-årene arbeidet han med militær etterretning. Han fungerte som adjutant for forsvarsminister Jens Chr. Hauge og var norsk forsvarsattaché i Moskva.
Egge tjenestegjorde som etterretningsoffiser i FN-styrkene i Kongo i 1961 og var den første FN-offiseren som så den omkomne Dag Hammarskjöld etter flystyrten ved Ndola i 1961.  Han mente at generalsekretæren overlevde flystyrten og at han hadde et rundt hull i pannen. Selv om det ikke kunne utelukkes, trodde Egge egentlig ikke at såret som Hammarskjöld hadde i hodet var et skuddsår. Han var imidlertid overbevist om at Hammarskjölds fly ble utsatt for sabotasje.
Fra 1976 til 1980 var han nestkommanderende ved NATO Defence College i Roma. Han avsluttet sin militære karrière i 1983 som generalmajor og kommandant for Akershus festning.
Fra 1981 til 1987 var han president i Norges Røde Kors.
Han var ærespresident i Verdens krigsveteranforbund og beskytter for Stiftelsen Hvite busser til Auschwitz.
Dokumentaren En kriger for fred ble sendt på NRK.
Lamek

Lamek, Kains tipptippoldebarn

Lamek var en etterkommer av Adam og Evas sønn Kain. Det fortelles om slekten i 1. Mosebok 4,18: «Henok [Kains sønn] fikk sønnen Irad, og Irad ble far til Mehujael. Mehujael ble far til Metusjael, og Metusjael ble far til Lamek.»
Han er den første i Bibelen som sies å ha hatt mer enn én kone. Hans koner het Ada (hebraisk: עָדָה – ʿĀḏâ) og Silla (צִלָּה – Ṣillâ). (1 Mos 4,19.)
Med Ada fikk han sønnene Jabal (יָבָל – Yāḇāl) og Jubal (יוּבָל – Yûḇāl). Jabal ble stamfar til dem som bor i telt og holder buskap, og Jubal ble stamfar til alle dem som spiller på lyre og fløyte. (1 Mos 4, 20–21.)
Med Silla fikk Lamek sønnen Tubalkain (תּוּבַל קַיִן – Tû́ḇal Qáyin) og datteren Naama (נַעֲמָה – Naʿămâ; i eldre oversettelser Na’ama). Tubalkain smidde alle slags redskaper av bronse og jern. (1 Mos 4,22.)
Lamek sa at Kain skulle hevnes syv ganger, men han selv skulle hevnes syttisyv ganger (1 Mos 4,24).

Lamek, Noahs far

Lamek (gresk: Λάμεχ – Lámekh) var en etterkommer av Adam og Evas sønn Set. Han var sønn av Metusjalah og far til Noah. Det sies at han uttalte en profeti da Noah ble født, og sa at han skulle trøste menneskene fordi Gud hadde forbannet jorden. Dette regnes som en forutsigelse av vannflommen. (1. Mosebok 5,29.)
Cookøyenes herrelandslag i håndball

Resultater i internasjonale turneringer

Cookøyene har et nokså ferskt landslag. De har kun delatt i Oseaniamesterskapet, med 2 tredjeplasser. De har ikke deltatt i Verdensmesterskap eller Olympiske mesterskap.
Sognefjorden Uldvarefabrik

A/L Sognefjorden Uldvarefabrik var en tekstilbedrift ved Fossfossen i Sogndal i Sogn og Fjordane. Den ble etablert i 1887 i de gamle lokalene til Sogndal Tændstikfabrik under navnet Sogns Uldspinderi og Fargeri, av skotten Wilfred Burton Rowley Kennedy. Et lokalt aksjelag med lensmann Nils Landmark Lem i spissen kjøpte fabrikken i 1888. Fabrikken bygde kraftverk i 1912, og leverte kraft til tettstedet Sogndalsfjøra fram til 1944. Etter en tid med skiftende eierskap ble A/L Sognefjorden Uldvarefabrik etablert i 1917. Fabrikken brant ned i 1939, men ble bygget opp igjen etter krigen. Fabrikken hadde 65 ansatte på det meste. Sognefjorden Uldvarefabrik ble nedlagt i 1972, og bygningene ble solgt til Lerum Fabrikker i 1975.
BLISS

Hello world

%TITLE 'HELLO_WORLD'
MODULE HELLO_WORLD (IDENT='V1.0', MAIN=HELLO_WORLD,
    ADDRESSING_MODE (EXTERNAL=GENERAL)) =
BEGIN

    LIBRARY 'SYS$LIBRARY:STARLET';

    EXTERNAL ROUTINE
       LIB$PUT_OUTPUT;

GLOBAL ROUTINE HELLO_WORLD =
BEGIN

    LIB$PUT_OUTPUT(%ASCID %STRING('Hello World!'))
END;

END
ELUDOM
Regionale legemiddelinformasjonssentre

Regionale legemiddelinformasjonssentre (RELIS) er en offentlig finansiert informasjonstjeneste om legemidler for helsepersonell. RELIS er etablert for å bidra til rasjonell og riktig legemiddelbruk gjennom produsentuavhengig legemiddelinformasjon til helsepersonell. RELIS begynte virksomheten ved to sentre i 1995, og har siden 2001 vært etablert ved universitetssykehus i samtlige helseregioner. Alle sentrene er knyttet til de klinisk farmakologiske fagmiljøene ved universitetssykehusene. RELIS har en spørsmål-svar tjenesten som gir helsepersonell hjelp i legemiddelspørsmål, ofte tilpasset den enkelte pasient. Målgruppe og brukere av tjenesten er i første rekke leger, men også farmasøyter, tannleger, sykepleiere, helsesøstre, jordmødre med flere. RELIS er også ansvarlig for en informasjonstjeneste til gravide og ammende, kalt Trygg mammamedisin. En annen viktig rolle for RELIS er legemiddelovervåkning. RELIS mottar bivirkningsmeldinger fra helsepersonell, vurderer hendelsesforløp og årsakssammenheng, og kommenterer i skriftlig tilbakemelding til melder. Bivirkningsrapportene registreres i en nasjonal bivirkningsdatabase, i nært samarbeid med Statens legemiddelverk. RELIS finansieres ved tilskudd fra Helse- og omsorgsdepartementet (HOD). Tilskuddsforvalter er Statens legemiddelverk. Virksomheten styres gjennom årlige oppdragsbrev.

Trygg mammamedisin

Trygg mammamedisin gir individuelle råd om legemidler til gravide og ammende. Tjenesten er nettbasert og drives med midler bevilget av Helse- og omsorgsdepartementet. Trygg mammamedisin drives av RELIS. De som gir svarene i Trygg mammamedisin er ansatte ved RELIS og består av farmasøyter og leger tilknyttet Universitetssykehuset i Nord-Norge, Haukeland universitetssykehus, St. Olavs hospital og Oslo universitetssykehus.
Trygg mammamedisin ble lansert i juni 2011.
Adnan Hajj

Adnan Hajj er en libanesisk freelancefotograf som jobber i Midtøsten.  Han har jobbet for Reuters i over ti år.
Han er kjent for et antall dramatiske fotografier fra Midtøsten-konflikten, og et antall av disse har det blitt satt spørsmålstegn ved, etter at minst to har vist seg å være manipulert før de ble utgitt. Det andre av disse bildene hadde også feil bildetekst, da det kalte israelske bluss missiler.
6. august 2006, etter det første fotografiet ble avslørt i flere blogger, erklærte Reuters at de ville stoppe alt samarbeid med Hajj .  Reuters hevdet at Hajj hadde forsøkt å fjerne støv fra bildet, og at de dårlige lysforholdene hadde gjort at han gjorde feil.  Kritikere av denne forklaringen påpeker at dette er usannsynlig, da det resulterende bilde hadde en helt ny røyksøyle, kopier av bygninger og viste et gjentagende mønster som avslørt at minst 18 kopi-operasjoner hadde blitt foretatt på bildet.
Etter å ha fått påvist minst ett til manipulert bilde fra Hajj bestemte Reuters seg 7. august for å fjerne alle 920 fotografier av ham fra deres database.
Andre spørsmål som stilles ved Hajjs fotografier inkluderer bilder av samme sted publisert på forskjellige datoer
, en kvinne som tilsynelatende har mistet sitt hjem to ganger på to forskjellige steder og til forskjellige tidspunkter og to broer som gis samme navn.
Telinet Energi

Telinet Energi AS er en norsk strømleverandør som tilbyr strøm til både privat- og bedriftsmarkedet. Selskapet ble stiftet 10. januar 2003 og holder til på Lysaker i Bærum.
Telinet Energi leverer utelukkende fornybar energi. Selskapet er miljøsertifisert gjennom ordningen Miljøfyrtårn og har avgitt klimaløftet.
Telinet selger ENØK-produkter som enten skal redusere strømforbruket eller som være elektriske alternativer til produkter som i dag benytter andre energikilder. Dette gjøres via datterselskapet Telinet Miljøprodukter AS. Selskapet er også produsent av fornybar energi, og har vindkraftverk på Öland i Sverige.
Telinet Energi er del av en større nordisk satsning med virksomhet i Norge og Sverige. I Norge ble varemerket Agva Kraft lansert i 2015. I Sverige er selskapet inne på sluttbrukermarkedet gjennom selskapet Telinet Energi AB.
Ifølge kraftprisoversikten har Telinet Energi vært billigst på spotpris i 2012. 2013 og 2014.
Enfant terrible

L'enfant terrible (fra fransk «vanskelig barn») er et begrep som brukes om en person hvis ukonvensjonelle opptreden sjenerer eller provoserer andre. Begrepet kan brukes i flere sammenhenger, alt fra populærkultur til samfunnsdebatt. Uttrykket er som oftest negativt ladet, men kan brukes positivt om personer som kommer med berettiget kritikk eller bryter med fastsatte normer. På fransk brukes termen om noen som taler om alt alt for oppriktig.

Begrepets opphav

Begrepet ble først tatt i bruk av Thomas Jefferson for å beskrive Pierre Charles L'Enfant, kjent som Washingtons arkitekt. L'Enfant og Jefferson hadde sine vansker med å komme til enighet om planleggingen, og dermed skal begrepet ha oppstått.

Bruk i litteraturen

Les Enfants Terribles (1929) er en roman av Jean Cocteau.
Quorum

Quorum er betegnelsen for det minste antall fremmøtte stemmeberettigede, som er nødvendig for at en forsamling eller et organ skal være vedtaksført. For eksempel bestemmer Grunnlovens § 121 at Stortinget kun er beslutningsdyktig i spørsmål om grunnlovsendringer når 2/3 av representantene har møtt opp.
Det eurasiske økonomiske fellesskap

Det eurasiske økonomiske fellesskap er en internasjonal organisasjon for økonomisk samarbeid mellom land i Samveldet av uavhengige stater. Det ble etablert i 2000 og har som mål å etablere et frihandelsområde, en tollunion og et fellesmarked. Landene som er med er Hviterussland, Kasakhstan, Kirgisistan, Russland, Tadsjikistan og Usbekistan. Armenia, Moldova og Ukraina har observatørstatus. 
Organisasjonen har status som permanent observatør i FNs hovedforsamling.
Lukáš Bauer

Karriere

Bauer vant sitt første verdenscuprenn på 15 km fristil i Nové Město na Moravě 18. januar 2003.
17. februar 2006 tok han sølv på 15 km klassisk under OL i Torino. Han gikk også for det tsjekkiske laget som ble nr. 10 på stafetten. Bauer ble nr. 18 på femmila.
I januar 2008 vant Bauer Tour de ski med klar margin, etter å ha vunnet to etappeseire underveis. Han vant også verdenscupen i langrenn i sesongen 2007/2008 med stor margin. I tillegg tok han fem verdenscupseire den sesongen, utenom Tour de Ski.
På 15 km klassisk i VM i Liberec tok Bauer sølv. Bauer ble også nr. 25 på tremila som ble vunnet av Petter Northug.
Han vant Tour de ski sammenlagt også i  2009/2010 og var den første på herresiden som vant touren to ganger. I løpet av sesongen tok han ytterligere én verdenscupseier, men nådde ikke opp i verdenscupen sammenlagt.
Under OL 2010 i Vancouver ble han nummer tre på 15 km fristil, og han gikk han på det tsjekkiske laget som ble nummer tre på 4 x 10 km stafett.
I VM 2015 i Falun tok Bauer sølv på femmila, på plassen bak Petter Northug.
Raynauds fenomen

Prevalens

Fenomenet er vanligere hos kvinner enn hos menn. Framingham-studien fant at 5% av mennene og 8% av kvinnene lider av det.

Epidemiologi

Det er viktig å skille Raynauds sykdom fra syndrom.  For å diagnostisere disse to formene for Raynauds, kan en lege se etter tegn på artritt eller vaskulitt, og kan gjennomføre en rekke laboratorietester.

Primær Raynauds (sykdom)

Raynauds sykdom,  eller primær Raynauds, er diagnostisert dersom symptomene er idiopatiske , det vil si de oppstår for seg selv og ikke i forbindelse med andre sykdommer. Enkelte beskriver primær Raynauds sykdom som "å være allergisk mot kulde". Den utvikles ofte hos unge kvinner i tenårene og tidlig voksen alder. Primær Raynauds er antatt å være iallfall delvis arvelig, men bestemte gener er ennå ikke identifisert.
Røyking forverrer frekvens og intensitet av anfall, og det er en hormonell komponent. Koffein forverrer også anfallene. Pasientene har større sannsynlighet for å utvikle migrene og angina enn kontrollpersoner.

Behandling

Behandlingsalternativer er avhengige av type Raynauds. Raynauds syndrom behandles primært ved å behandle den underliggende årsaken, men kan omfatte behandling av alle alternativer for Raynauds sykdom også. Behandling av primær Raynauds fokuserer på å unngå utløsende faktorer.
Jarl av Oxford

Jarl av Oxford var en engelsk adelstittel. Den ble opprinnelig opprettet for Aubrey de Vere i 1141, og forble hos de Vere-familien i over 650 år, til linjen døde ut med Aubrey de Vere, 20. jarl av Oxford, i 1703. I 1711 ble tittelen gjenopprettet for statsmannen Robert Harley, denne gangen som jarl av Oxford og jarl Mortimer; som til tross for formen var ett enkelt jarldømme. Denne tittelen døde ut i 1853, med Alfred Harley, 6. jarl av Oxford og jarl Mortimer. I 1925 ble tittelen gjenopprettet i den formen den eksisterer i dag, da tidligere statsminister Herbert Asquith ble utnevnt til jarl av Oxford og Asquith. Hans sønnesønn, Julian Edward George Asquith, holder denne tittelen i dag. De sammensatte navnene på de to senere opprettelsene kommer av at de Vere familien ennå eksisterer, og potensielt kunne gjøre krav på den opprinnelige tittelen – jarl av Oxford.
De Vere familien – til tross for sin vedvarende tilstedeværelse i engelsk middelalder- og tidlig moderne historie – var aldri en familie spesielt rik på landeiendom. Av denne grunn var de sjelden sentrale på den nasjonale politiske scene. Blant de viktigste de Vere jarlene var Robert de Vere, 9. jarl av Oxford, som ble landsforvist i 1388 for sin sterke innflytelse på den upopulære kong Rikard II. Også John de Vere, 13. jarl av Oxford, spilte en vesentlig rolle i engelsk historie da han i 1485 hjalp Henrik VII komme til makten. Den De Vere som har fått mest oppmerksomhet i ettertid er nok allikevel Edward de Vere, 17. jarl av Oxford, som enkelte har hevdet var den egentlige forfatteren bak Shakespeares skuespill.
Zhangze kullkraftverk

Zhangze kullkraftverk er et kullkraftverk i provinsen Shanxi, i det sentral-nordlige Kina. Det har en installert produksjonskapasitet på 1.640 MW. Operatør er China Power Investment Corporation Co Ltd.
Toru Yasutake

Karriere

Toru Yasutake startet sin profesjonelle karriere i Sanfrecce Hiroshima i 1997.
Texas Medical Center

Texas Medical Center er en stor klynge av medisin- og helserelaterte organisasjoner i Houston i USA. Klyngen består av 54 medlemsinstitusjoner, blant annet 21 sykehus, tre folkehelseinstitusjoner, to universiteter, tre medisinske fakulteter, to farmasiskoler og en odontologiskole.
Texas Medical Centre er Houstons største arbeidsgiver og har 92 500 ansatte.
Giraffe Conservation Foundation

Giraffe Conservation Foundation (GCF) er en frivillig internasjonal vitenskapelig organisasjon som jobber for å bevare sjiraffdyras framtid. Organisasjonen er registrert i England og Wales (nr. 1129334) og ble etablert 7. april 2009. Den har ingen lønnede og baserer driften utelukkende på sponsorstøtte og gaver.
Middelhav

Middelhav

Middelhav deles inn i to typer:

Innhav

Et innhav er et mindre havområde som er nesten fullstendig omgitt av land. Navnet kan også brukes om særdeles store innsjøer. Innhav er forbundet med andre hav gjennom smale streder eller sund. Siden det er en grense for hvor mye vann som kan gå gjennom disse, er sammensetningen av vannet i innhavene ofte annerledes fra vannet man finner i storhavene. Eksempler på innhav er Middelhavet, Svartehavet, Østersjøen og Hudsonbukta.
Pseudagaone

Utseende

Middelsstore, avlange, brungule og svarte trebukker. Antennene er ganske tynne, noe kortere enn kroppen, noe sagtakkede i den ytre delen. Hodet er litt snuteformet forlenget. Pronotum er tønneformet, gulaktig, midtfeltet mer eller mindre svart. Dekkvingene er noe avsmalnende bakover, gjerne litt innbuktet i midten, ensfarget gule eller med gule og svarte tegninger. Beina er middels lange, lårene sterkt klubbeformede.

Utbredelse

Artene er utbredt i Fransk Guyana, Brasil og Bolivia.
Diaobingshan

Diaobingshan (kinesisk: 调兵山市; pinyin: Diàobīngshān) er et byfylke i byprefekturet Tieling i provinsen Liaoning i Folkerepublikken Kina.
Det har et areal på 262,9 kvadratkilometer og talte i 2004 240.000 innbyggere.
Yingze

Yingze (kinesisk: 迎泽区) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. Det har et areal på 117 km² og teller 464 300 innbyggere.
Den olympiske ild

Den olympiske ild er et av de mest kjente symbolene for den internasjonale idrettskonkurransen De olympiske leker. Ilden brant også i antikkens Hellas, men fakkelstafetten ble først innført ved lekene i Berlin i 1936.
I antikkens Hellas representerte ilden kontakt med gudene. Ifølge gresk mytologi fikk menneskene først ild da Promethevs stjal ilden fra gudene for å gi den til menneskene. Zevs ble svært sint da han oppdaget det, og straffet Promethevs hardt. Til menneskene sendte han Pandora som straff. 
For å ære gudene var det ild i mange av helligdommene i Olympia, og det brant hele tiden en ild på Hestias' alter.

De moderne olympiske leker

I moderne tid blir den olympiske ild tent i Olympia noen måneder før lekene starter. Den tennes av solen ved at en fakkel blir plassert i et parabolspeil som samler og forsterker solstrålene. 
Ilden ble innført til de moderne olympiske leker i 1928. Til olympiaden i Amsterdam tegnet arkitekten Jan Wils et tårn der ilden skulle brenne så lenge lekene varte.
Denne olympiske ild ble en suksess, og har siden blitt et fast innslag i de olympiske leker. Til vinterlekene kom ilden i 1952.

Politiske kontroverser

Før 2008 Beijing-lekene ble det planlagt at fakkelen skulle passere gjennom Taiwan før den gikk til Hongkong og så til vertslandet Kina. Forhandlingene ble brutt da Taiwan ønsket at flagget og nasjonalsangen til Republikken Kina skulle vises på ruten, mens myndighetene i Beijing ikke ville tillate dette.
Pseudautomeris

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Slekten er utbredt i Mellom- og Sør-Amerika, fra Nicaragua i nord til Argentina i sør.
Carlos Pachamé

Landslaget

Carlos Pachamé spilte 9 landskamper for Argentinas herrelandslag. Han ble tatt ut i Argentinas tropp til Fotball under Sommer-OL 1988.
Helgeland Skikrets

Helgeland Skikrets (stiftet 4. august 1946) er en tidligere krets i Norges Skiforbund.
Helgeland Skikrets, Salten Skikrets, og Lofoten og Vesterålen Skikrets ble slått sammen til Nordland Skikrets i 1988.
Vejle amt (før 1970)

Vejle amt hørte i middelalderen dels under Løversyssel (Bjerre og Hatting Herreder), under Jellingsyssel (Nørvang og Tørrild herreder) og Almindsyssel (Jerlev, Holmans, Brusk, og Elbo herreder).
Fra 1660 kom området under Koldinghus amt og Stjernholm amt.
Vejle amt ble opprettet i 1793 av Koldinghus amt, med de tre kjøpstader: Vejle, Kolding og Fredericia, og i 1799 ble Bjerre og Hatting herreder fra Stjernholm amt lagt til.
Fylkesvei 2186

Fylkesvei 2186 går mellom Nabbset og Bergslia i Åmot kommune. Veien er 3,1 km lang.
Frem til 2019 hadde veien betegnelsen Fylkesvei 604.
Skipsregister

Et skipsregister inneholder informasjon om skip. Det gir også informasjon om skip med ISM-sertifikater utstedt av rettmessig klasseselskap, slik som DNV og Germanischer Lloyd. Et eksempel på skipsregister er Norsk internasjonalt skipsregister.
Beautiful Game Studios

Beautiful Game Studios er et utviklingsgruppe for å produsere videospill, som holder til i London, England. Utvikleren er en intern utviklingsgruppe i Eidos og ble opprettet i 2003 for å utvikle Championship Manager 5. Gruppas siste prosjekt er Championship Manager 2008, som ble gitt ut i oktober 2007.
36. motoriserte infanteribrigade

36. motoriserte infanteribrigade (russisk: 36-я отдельная гвардейская мотострелковая бригада) er en brigade i 29. kombinerte armé i den russiske hæren som er forlagt til Borzja.